**Kokousmuistio YVA-työryhmän 15. kokouksesta**

**Aika: Maanantai 29.8.2016 klo 13.00-16.15**

**Paikka: Sisäministeriön Pihapaviljonki**

**Paikalla:** Riitta Rönn, pj. (YM), Seija Rantakallio, (YM), Eriika Melkas (YM), Jaana Junnila (YM), Matti Laitio (YM), Mika Honkanen (TEM), Marja-Terttu Parsama (Etelä-Suomen AVI), Timo Jokelainen (Lapin ELY) Riitta Turunen (Hämeen ELY), Tapani Veistola (Suomen luonnonsuojeluliitto), Jari Salila (OM), Satu Räsänen (EK), Lasse Tallskog (YM), Jorma Jantunen (SYKE), Minna Torkkeli (YM, asia 5).

1. Työryhmän kokouksen avaus

Puheenjohtaja avasi kokouksen.

2. Edellisen kokouksen muistio

 Edellisen kokouksen muistio hyväksyttiin.

3. YVA-lakiehdotuksen direktiivinmukaisuus ja menettelyn korvaaminen muun lain mukaisella menettelyllä

Työryhmälle oli toimitettu lausuntopalautteesta koottu erillistarkastelu direktiivinmukaisuudesta. Työryhmälle oli jaettu tiedoksi myös lopullinen lausuntoyhteenveto. Molemmat on viety ympäristöministeriön nettisivuille.

Riitta Rönn kertoi ad hoc –työryhmän työskentelyn etenemisestä. Ryhmä oli pitänyt kaksi kokousta. Ad hoc -työryhmässä ovat olleet mukana työryhmän ulkopuolelta Tomi Rinne Ramboll Finland Oy:stä, Ismo Pölönen Itä-Suomen yliopistosta ja Netta Skön TEM:stä. Työryhmästä mukana ovat olleet Satu Räsänen, Tapani Veistola, Timo Jokelainen, Eriika Melkas, Seija Rantakallio ja puheenjohtajana Riitta Rönn.

Riitta Rönn kävi läpi ad hoc -työryhmässä käsiteltyjä keskeisiä asioita. Direktiivinmukaisuustarkastelua oli tehty Tomi Rinne laatiman muistion pohjalta. YVA-työryhmä keskusteli joistain kokonaisuuksista. YVA-lain ympäristövaikutuskäsitettä työryhmä ei katsonut tarkoituksenmukaiseksi muuttaan. Rinteen muistio jaetaan työryhmälle kokouksen jälkeen.

Ad hoc työryhmän työ jatkuu vielä ja tarkastelee ennen kaikkea mahdollisuutta korvata YVA-lain mukainen menettelyn muun lain mukaisella menettelyllä.

4. HE:n viimeistelyn tilannekatsaus

Riitta Rönn kertoi hallituksen esityksen jatkotyöstämisestä. Parhaillaan tarkastellaan muun muassa direktiivinmukaisuuden ja lausuntopalautteen vaikutuksia kokonaisuuteen. Muiden maiden YVA-lainsäädäntöjen vertailu on lähes valmis, asetuksenantovaltuuksia tarkennetaan ja lupalakiviittauksia jatkotyöstetään. Työryhmälle jaetaan ennen seuraavaa kokousta uusi versio.

Edellisen kokouksen toimeksiantoon pohjautuen Riitta Turunen ja Marja-Terttu Parsama esittelivät ehdotuksen Perustellun päätelmän ajantasaisuuspykälään (24 §), joka periaateratkaisuna hyväksyttiin: *”Yhteysviranomaisen tekemän perustellun päätelmän on oltava ajan tasalla lupa-asiaa ratkaistaessa. Hankkeesta vastaavan ja lupaviranomaisen on varmistettava perustellun päätelmän ajantasaisuus. Ellei perusteltu päätelmä ole ajan tasalla, noudatetaan soveltuvin osin 22 §:n mukaista menettelyä.”*

Jatkotoimeksiantona sovittiin, että sihteeristö, Riitta Turunen, Marja-Tettu Parsama ja Satu Räsänen pohtivat seuraavaan kokoukseen perustellun päätelmän tarkempaa sisältöä.

5. Työryhmän ehdotukset muista kuin lainsäädäntötoimista

Minna Torkkeli esitteli sihteeristön laatimaa muistiluonnosta työryhmän ehdotukseksi muista kuin lainsäädäntötoimista. Työryhmä keskusteli ja teki tarkennuksia luonnokseen. Viimeistelty muistio tulee vielä katsottavaksi viimeiseen kokoukseen.

6. Työryhmän kokoukset

 Työryhmän viimeinen kokous sovittiin pidettäväksi syyskuun lopussa.

7. Kokouksen päättäminen

 Puheenjohtaja päätti kokouksen.